**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE NACIONALNI PARK PLITVIČKA JEZERA ZA 2024. GODINU**

**PRIHODI**

*Tablica 1. Prihodi prema ekonomskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE 2023. | PLAN 2024. | OSTVARENJE 2024. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 57.804.261,71 | 57.849.988,00 | 59.100.235,54 | 102,24 | 102,16 |
| 6 Prihodi poslovanja | 57.804.261,71 | 57.849.988,00 | 59.100.235,54 | 102,24 | 102,16 |
| 63 Pomoći iz inozemstva i od subjekata unutar općeg proračuna | 125.923,69 |   |   |   |   |
| 64 Prihodi od imovine | 6.473,72 | 16.400,00 | 16.358,67 | 252,69 | 99,75 |
| 65 Prihodi od upravnih i admin. pristojbi, pristojbi po pos. propisima i naknada | 32.359.937,53 | 33.802.400,00 | 32.442.268,08 | 100,25 | 95,98 |
| 66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima | 25.167.306,32 | 23.929.188,00 | 26.469.387,77 | 105,17 | 110,62 |
| 68 Kazne, upravne mjere i ostali prihodi | 144.620,45 | 102.000,00 | 172.221,02 | 119,08 | 168,84 |

Ukupni prihodi za 2024. godinu planirani su u iznosu od 57,9 milijuna eura što ujedno predstavlja i iznos planiranih prihoda poslovanja, jer prihodi od prodaje nefinancijske imovine nisu planirani.

Prihodi poslovanja u 2024. godini ostvareni su u iznosu od 59,1 milijun eura i veći su za 2,2% u odnosu na plan. Njihova najznačajnija kategorija s udjelom od 54,9% su prihodi po posebnim propisima u iznosu od 32,4 milijuna eura koji se odnose na prihode od ulaznica, a slijede prihodi od prodaje proizvoda i robe te pruženih usluga u iznosu od 26,5 milijuna eura i udjelom od 44,8%, dok se preostali udio od 0,3% odnosi na prihode od imovine i ostale prihode.

U odnosu na prethodnu godinu prihodi poslovanja bilježe povećanje od 2,2%. Od toga prihodi od ulaznica bilježe povećanje od 0,3%, a prihodi od prodaje roba i usluga povećanje od 5,2%. Pomoći iz inozemstva i od subjekata unutar općeg proračuna u 2024. godini nisu ostvareni dok su u prethodnoj godini ostvareni u iznosu od 125,9 tisuća eura. U odnosu na prethodnu godinu povećanje od 27,6 tisuća eura bilježe kazne, upravne mjere i ostali prihodi te prihodi od imovine povećanje od 9,9 tisuća eura.

Prihodi od prodaje nefinancijske imovine nisu ostvareni u 2024. kao ni u 2023. godini.

*Tablica 2. Prihodi prema izvorima financiranja*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE 2023. | PLAN 2024. | OSTVARENJE 2024. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 57.804.261,71 | 57.849.988,00 | 59.100.235,54 | 102,24 | 102,16 |
| Izvor: 3 Vlastiti prihodi | 25.153.683,79 | 23.945.588,00 | 26.485.746,44 | 105,30 | 110,61 |
| Izvor: 4 Prihodi posebne namjene | 32.504.557,98 | 33.904.400,00 | 32.614.489,10 | 100,34 | 96,20 |
| Izvor: 5 Pomoći | 125.923,69 |   |   |   |   |
| Izvor: 6 Donacije | 20.096,25 |   |   |   |   |

Od ukupno ostvarenih prihoda u iznosu od 59,1 milijun eura, najveći iznos od 32,6 milijuna eura ostvaren je iz izvora financiranja Prihodi za posebne namjene, dok je iz izvora financiranja Vlastiti prihodi ostvareno 26,5 milijuna eura. Iz izvora Pomoći i Donacije nisu ostvareni prihodi dok je u 2023. godini ostvareno 125,9 tisuća eura iz izvora Pomoći, a 20,1 tisuću eura iz izvora Donacije.

**RASHODI**

*Tablica 3. Rashodi prema ekonomskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE 2023. | PLAN 2024. | OSTVARENJE 2024. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 41.250.353,47 | 64.818.080,00 | 50.974.925,44 | 123,57 | 78,64 |
| 3 Rashodi poslovanja | 38.862.819,44 | 52.769.113,00 | 47.290.825,79 | 121,69 | 89,62 |
| 31 Rashodi za zaposlene | 20.213.194,17 | 27.632.692,00 | 24.378.324,15 | 120,61 | 88,22 |
| 32 Materijalni rashodi | 15.660.229,87 | 21.199.533,00 | 19.662.478,07 | 125,56 | 92,75 |
| 34 Financijski rashodi | 63.631,15 | 237.200,00 | 90.253,88 | 141,84 | 38,05 |
| 35 Subvencije | 71.363,45 | 193.477,00 | 77.257,23 | 108,26 | 39,93 |
| 36 Pomoći dane u inozemstvo i unutar općeg proračuna | 2.512.908,11 | 2.899.274,00 | 2.830.117,22 | 112,62 | 97,61 |
| 37 Naknade građanima i kućanstvima na temelju osiguranja i druge naknade | 19.302,30 | 59.800,00 | 67.040,00 | 347,32 | 112,11 |
| 38 Ostali rashodi | 322.190,39 | 547.137,00 | 185.355,24 | 57,53 | 33,88 |
| 4 Rashodi za nabavu nefinancijske imovine | 2.387.534,03 | 12.048.967,00 | 3.684.099,65 | 154,31 | 30,58 |
| 41 Rashodi za nabavu neproizvedene dugotrajne imovine |   | 2.819.000,00 | 217.128,74 |   | 7,70 |
| 42 Rashodi za nabavu proizvedene dugotrajne imovine | 900.417,61 | 3.605.975,00 | 1.531.875,81 | 170,13 | 42,48 |
| 45 Rashodi za dodatna ulaganja na nefinancijskoj imovini | 1.487.116,42 | 5.623.992,00 | 1.935.095,10 | 130,12 | 34,41 |

Ukupni rashodi su planirani u iznosu od 64,8 milijuna eura, od čega rashodi poslovanja 52,8 milijuna eura, a rashodi za nabavu nefinancijske imovine 12,1 milijun eura. Izvršenje ukupnih rashoda u 2024. godini iznosi 51 milijun eura što čini 78,6% planiranih rashoda za 2024. godinu. Rashodi poslovanja izvršeni su u iznosu od 47,3 milijuna eura, odnosno 89,6% planiranih rashoda poslovanja, dok su rashodi za nabavu nefinancijske imovine izvršeni u iznosu od 3,7 milijuna eura, odnosno 30,6% plana. U odnosu na prethodnu godinu rashodi poslovanja bilježe povećanje od 21,7%, a rashodi za nabavu nefinancijske imovine povećanje od 54,3%.

Unutar kategorije rashoda poslovanja rashodi za zaposlene u 2024. godini izvršeni su u iznosu od 24,4 milijuna eura što predstavlja 88,2% planiranih rashoda za zaposlene, a materijalni rashodi u iznosu od 19,7 milijuna eura odnosno 92,8% plana. U iznosu od 2,8 milijuna eura odnosno 97,6% plana izvršene su pomoći. Financijski rashodi su izvršeni u iznosu od 90,3 tisuće eura (38,1% plana), subvencije u iznosu od 77,3 tisuće eura (39,9% plana) te ostali rashodi u iznosu od 185,4 tisuće eura (33,9% plana). Naknade građanima i kućanstvima izvršene su u iznosu od 67 tisuća eura (prekoračenje plana od 7,2 tisuće eura).

Unutar kategorije rashoda za nabavu nefinancijske imovine u 2024. godini iznos od 1,9 milijuna eura odnosno 52,5% odnosi se na rashode za dodatna ulaganja na nefinancijskoj imovini s postotkom izvršenja plana od 34,4% (od toga 1,9 milijuna eura ili 99,3% iznose dodatna ulaganja na građevinskim objektima) dok se 1,5 milijuna eura odnosno 41,6% odnosi na rashode za nabavu proizvedene dugotrajne imovine s postotkom izvršenja plana od 42,5% (od toga 1,2 milijuna eura ili 74,8% iznose ulaganja u prijevozna sredstva u pomorskom i riječnom prometu – kupnja brodova). U iznosu od 217,1 tisuću eura ili 7,7% plana izvršeni su rashodi za nabavu neproizvedene dugotrajne imovine.

*Tablica 4. Rashodi prema izvorima financiranja*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE 2023. | PLAN 2024. | OSTVARENJE 2024. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 41.250.353,47 | 64.818.080,00 | 50.974.925,44 | 123,57 | 78,64 |
| Izvor: 3 Vlastiti prihodi | 21.718.939,26 | 27.110.182,00 | 25.541.843,43 | 117,60 | 94,21 |
| Izvor: 4 Prihodi posebne namjene | 19.385.394,27 | 37.707.898,00 | 25.433.082,01 | 131,20 | 67,45 |
| Izvor: 5 Pomoći | 125.923,69 |   |   |   |   |
| Izvor: 6 Donacije | 20.096,25 |   |   |   |   |

Od ukupno izvršenih rashoda u iznosu od 51 milijun eura u razdoblju od siječnja do prosinca 2024. godine iznos od 25,5 milijuna eura financiran je iz izvora financiranja Vlastiti prihodi, dok su rashodi financirani iz izvora financiranja Prihodi za posebne namjene izvršeni u iznosu od 25,4 milijuna eura. Rashodi financirani iz izvora financiranja Pomoći i Donacije u 2024. godini nisu izvršeni dok su u 2023. godini iz izvora Pomoći izvršeni u iznosu od 125,9 tisuća eura, a iz izvora Donacije u iznosu od 20,1 tis. eura.

*Tablica 5. Rashodi prema funkcijskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE 2023. | PLAN 2024. | OSTVARENJE 2024. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 41.250.353,47 | 64.818.080,00 | 50.974.925,44 | 123,57 | 78,64 |
| 05 ZAŠTITA OKOLIŠA | 41.250.353,47 | 64.818.080,00 | 50.974.925,44 | 123,57 | 78,64 |
| 054 Zaštita bioraznolikosti i krajolika | 41.250.353,47 | 64.818.080,00 | 50.974.925,44 | 123,57 | 78,64 |

Prema funkcijskoj klasifikaciji rashodi su izvršeni u kategoriji zaštite bioraznolikosti i krajolika.

**PRIMICI I IZDACI**

Stanje novčanih sredstava na početku proračunske godine iznosilo je 65.854.417,74 eura, a na kraju proračunske godine 69.266.315,77 eura.

U nastavku se daje prikaz plana i izvršenja Računa prihoda i rashoda i Računa financiranja za razdoblje siječanj - prosinac 2024. godine iz kojeg je vidljivo da nije bilo primitaka od financijske imovine i zaduživanja ni izdataka za financijsku imovinu i otplate zajmova.

*Tablica 6. Račun prihoda i rashoda i Račun financiranja za razdoblje siječanj – prosinac 2024. godine*

|  |  |  |  |
| --- | --- | --- | --- |
| A. RAČUN PRIHODA I RASHODA |  |  |  |
|  |  |  |  |
| BROJČANA OZNAKA I NAZIV | PLAN | OSTVARENJE/ IZVRŠENJE 2024. | INDEKS |
| 2024. |
| 1 | 2 | 3 | 4=3/2\*100 |
| 6 PRIHODI POSLOVANJA | 57.849.988,00 | 59.100.235,54 | 102,16 |
| 7 PRIHODI OD PRODAJE NEFINANCIJSKE IMOVINE | 0,00 | 0,00 |   |
| UKUPNI PRIHODI | 57.849.988,00 | 59.100.235,54 | 102,16 |
| 3 RASHODI POSLOVANJA | 52.769.113,00 | 47.290.825,79 | 89,62 |
| 4 RASHODI ZA NABAVU NEFINANCIJSKE IMOVINE | 12.048.967,00 | 3.684.099,65 | 30,58 |
| UKUPNI RASHODI | 64.818.080,00 | 50.974.925,44 | 78,64 |
| RAZLIKA - VIŠAK / MANJAK | -6.968.092,00 | 8.125.310,10 |   |
|  |  |  |  |
|  |  |  |  |
| B. RAČUN FINANCIRANJA |  |  |  |
|  |  |  |  |
| BROJČANA OZNAKA I NAZIV | PLAN | OSTVARENJE/ IZVRŠENJE 2024. | INDEKS |
| 2024. |
| 1 | 2 | 3 | 4=3/2\*100 |
| PRIJENOS SREDSTAVA IZ PRETHODNE GODINE | 72.220.935,00 | 72.220.934,90 | 100,00 |
| PRIJENOS SREDSTAVA U SLJEDEĆU GODINU | -65.252.843,00 | -80.346.245,00 | 123,13 |
| NETO FINANCIRANJE | 6.968.092,00 | -8.125.310,10 |   |
| VIŠAK / MANJAK + NETO FINANCIRANJE | 0 | 0 |   |

U razdoblju od siječnja do prosinca 2024. godine ukupni prihodi odnosno prihodi poslovanja ostvareni su u iznosu od 59,1 milijun eura, a ukupni rashodi (rashodi poslovanja i rashodi za nabavu nefinancijske imovine) izvršeni su u iznosu od 51 milijun eura. Razlika prihoda i rashoda od 8,1 milijun eura povećava prijenos sredstava iz prethodnih godina ostvaren od prodaje ulaznica i roba te pruženih usluga te se u sljedeću godinu prenosi 80,3 milijuna eura. Iz prijenosa sredstava planiraju se financirati rashodi za nabavu nefinancijske imovine.

**OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE NACIONALNI PARK PLITVIČKA JEZERA ZA 2024. GODINU**

#### A779047 ADMINISTRACIJA I UPRAVLJANJE (IZ EVIDENCIJSKIH PRIHODA)

|  |  |  |  |
| --- | --- | --- | --- |
| NAZIV AKTIVNOSTI | PLAN 2024. | IZVRŠENJE 2024. | INDEKS |
| A779047 - ADMINISTRACIJA I UPRAVLJANJE (IZ EVIDENCIJSKIH PRIHODA) | 64.818.080,00 | 50.974.925,44 | 78,6 |

Zakonske i druge pravne osnove:

Članak 132. i 134. Zakona o zaštiti prirode (»Narodne novine«, br. 80/13., 15/18., 14/19., 127/19. i 155/23.), članak 36. Zakona o ustanovama (»Narodne novine«, br. 76/93., 29/97., 47/99., 35/08., 127/19. i 151/22.), članak 9., 10. i 14. Statuta Javne ustanove Nacionalni park Plitvička jezera (Klasa: 003-03/23-06/12, Urbroj: 2125/84-01/4-23-6 od 30. siječnja 2024. godine), članak 22. Zakona o potpomognutim područjima (»Narodne novine«, br. 118/18.), Odluka Vlade Republike Hrvatske o naknadi jedinicama lokalne samouprave na potpomognutim područjima koju plaćaju javne ustanove vezano za upravljanje zaštićenim područjima ("Narodne novine", br. 43/21.), članak 5. Pravilnika o mjerilima i načinu korištenja nenamjenskih donacija i vlastitih prihoda javnih ustanova koje upravljaju nacionalnim parkovima i parkovima prirode (»Narodne novine«, br. 111/22.).

Opis aktivnosti:

U okviru aktivnosti planirana su sredstva za upravljanje i administraciju radi provedbe aktivnosti predviđenih Planom upravljanja i Godišnjim programom zaštite, održavanja, očuvanja, promicanja i korištenja. Kroz ovu aktivnost osiguravaju se sredstva za plaće djelatnika, materijalne rashode, rashode za pomoći koje se na temelju propisa prenose drugom proračunskom korisniku u nadležnosti istog proračuna i ostale rashode te rashode za nabavu nefinancijske imovine. Sredstva za provođenje aktivnosti osiguravaju se kroz vlastite i namjenske prihode, a koji se mjesečno evidentiraju u sustavu državne riznice sukladno Uputi Ministarstva financija o načinu praćenja, ostvarivanja i trošenja vlastitih i namjenskih prihoda i primitaka javnih ustanova nacionalnih parkova i parkova prirode. Postotak izvršenja za 2024. godinu iznosi 78,6%.